СПОРАЗУМЕНИЕ

между Европейската общност и Република Хърватска относно взаимното признаване, защита и контрол на наименованията на вината

Член 1

Цели

1. Договарящите се страни съгласно принципите за недискриминация и реципрочност се споразумяват за признаването, защитата и контрола на наименованията на вината с произход от техните територии, съгласно предвидените в настоящото споразумение условия.

2. Договарящите се страни предприемат всички необходими общи и специфични мерки, за да гарантират спазването на задълженията и осъществяването на предвидените в настоящото споразумение цели.

Член 2

Обхват и поле на прилагане

Настоящото споразумение се прилага за вината, спадащи към позиция 2204 от Международната конвенция за хармонизираната система за описание и кодиране на стоките („Хармонизирана система“), съставена в Брюксел на 14 юни 1983 г.

Член 3

Дефиниции

За целите на настоящото споразумение и освен ако няма обратна разпоредба в настоящото споразумение, следва да се разбира:

ДЯЛ I

ВЗАИМНА ЗАЩИТА НА НАИМЕНОВАНИЯТА НА ВИНАТА

Член 4

Принципи

1. Без да се накърняват членове 22 и 23 от Споразумението ТРИПС, изложено в приложение 1В към Споразумението за създаване на Световната търговска организация, страните предприемат всички необходими мерки в съответствие с посоченото приложение, за да гарантират взаимната защита на наименованията, посочени в член 5, които се използват за описание и представяне на вината с произход от територията на договарящите се страни. За тази цел, всяка от договарящите се страни предоставя на заинтересуваните страни съответните законови средства за осигуряване на ефикасна защита и за предотвратяване на използването на географски указания или на традиционни наименования за идентифициране на вина, които не са обхванати от съответните указания или означения.

2. В Хърватия защитените наименования от Общността:

3. В Общността защитените хърватски наименования:

4. Защитата, предвидена в настоящото споразумение по-специално забранява всякакво използване на защитени наименования за вината, които не са с произход от указаната географската зона или от мястото, където традиционно се използва наименованието и се прилага дори когато:

5. В случай на омонимни географски означения:

6. В случай на омонимия на традиционни наименования:

7. Комитетът за стабилизиране и асоцииране може да определи под формата на решение практическите условия за използване, които ще дадат възможност да се прави разграничение между омонимните означения или наименования, на които се позовават параграфи 5 и 6, като едновременно с това се отчита необходимостта да се осигури справедлив подход към съответните производители и да не се допусне въвеждане на потребителите в заблуждение.

8. Разпоредбите на настоящото споразумение по никакъв начин не накърняват правото на всеки да използва с търговска цел собственото си име или името на своя предшественик, при условие че това име не се използва по начин, въвеждащ потребителя в заблуждение.

9. Никоя разпоредба на настоящото споразумение не задължава дадена договаряща страна да защити географско означение или традиционно наименование на другата договаряща страна, което не е или престава да бъде защитено в страната си по произход или е излязло от употреба там.

10. Договарящите страни се отказват от правото си да се позоват на член 24, параграфи 4 до 7 от Споразумението ТРИПС, за да откажат да предоставят защита на наименование на другата страна за продукти, обхванати от настоящото споразумение.

Член 5

Защитени наименования

Следните наименования за защитени по отношение на вината:

Член 6

Търговски марки

1. Регистрацията на търговска марка на вино, която съдържа или се състои от защитено наименование по силата на настоящото споразумение, се отказва или по искане на засегнатата страна се анулира, ако:

2. Независимо от това търговска марка, добросъвестно регистрирана не по-късно от 31 декември 1995 г., може да се използва до 31 декември 2005 г., при условие че действително е била в непрекъсната употреба от момента на регистрирането си й.

Член 7

Износ

Договарящите страни предприемат всички необходими мерки, за да се гарантират, че в случай на износ или пускане в търговска продажба на вина с произход от договарящите страни извън техните територии, защитените наименования на една договаряща страна, предвидени в член 5, не се използват, за да се опише или представи вино с произход от другата договаряща страна.

Член 8

Разширяване на защитата

Доколкото законодателството на всяка от договарящите страни позволява това, предоставената с настоящото споразумение защита се разпростира спрямо физическите и юридическите лица, а също и спрямо федерациите, асоциациите и организациите на производители, търговци или потребители, чието седалище е установено на територията на другата договаряща страна.

Член 9

Правоприлагане

1. Ако посоченият в съответствие с член 11 компетентен орган установи, че описанието или представянето на дадено вино, по-специално върху етикета или в официалните или търговски документи или в рекламата, са в нарушение на настоящото споразумение, договарящите страни предприемат необходимите административни мерки и/или образуват съответното съдебно производство за борба с всякаква нелоялна конкуренция или за предотвратяване по всякакъв друг начин на евентуална злоупотреба при използването на защитеното наименование.

2. Посочените в параграф 1 мерки и производства се предприемат по-специално в следните случаи:

3. Разпоредбите на параграфи 1 и 2 се прилагат, без да накърняват възможността за лицата и организациите по член 8 да предприемат подходящи мерки на територията на договарящите страни, включително сезиране на съда.

Член 10

Друго вътрешно законодателство и международни споразумения

Освен ако не бъде договорено друго от договарящите страни, настоящото споразумение се прилага, без това да изключва на всякаква по-широка защита, която страните предоставят или ще предоставят в бъдеще на наименованията, защитени с настоящото споразумение, по силата на вътрешното законодателство на договарящите страни или по силата на други международни споразумения.

ДЯЛ II

КОНТРОЛ И ВЗАИМОПОМОЩ МЕЖДУ КОМПЕТЕНТНИТЕ ОРГАНИ

Член 11

Праворилагащи органи

1. Всяка договаряща страна определя органите, които да отговарят за прилагането на настоящото споразумение. Когато една договаряща страна посочи повече от един компетентен орган, тя осигурява координацията на дейността на тези органи. За тази цел се посочва един-единствен орган.

2. Договарящите страни взаимно си съобщават, не по-късно от два месеца след влизането в сила на настоящото споразумение, имената и адресите на тези органи. Тези органи са в тясно и пряко сътрудничество помежду си.

Член 12

Нарушения

1. Ако някой от органите, посочени в член 11, има основание да подозира, че:

той незабавно уведомява за това Комисията и компетентния орган или органи на другата страна.

2. Информацията, която следва да се предостави в съответствие с параграф 1, се придружава от официални, търговски или други подходящи документи, уточняващи административните мерки или съдебните производства, които евентуално могат да бъдат предприети. Тази информация включва по-специално следните сведения за въпросното вино:

ДЯЛ III

УПРАВЛЕНИЕ НА СПОРАЗУМЕНИЕТО

Член 13

Работна група

1. Създава се работна група под егидата на специален Комитет по въпросите на земеделието, който следва да се учреди в съответствие с член 115 от Споразумението за стабилизиране и асоцииране.

2. Работната група следи за правилното прилагане на настоящото споразумение и разглежда всички въпроси, които могат да възникнат в хода на прилагането му. По-специално работната група може да формулира препоръки с оглед постигане на целите на настоящото споразумение.

Член 14

Задачи на договарящите се страни

1. Договарящите страни поддържат пряко или чрез работната група, предвидена в член 13, връзка помежду си по всички въпроси, свързани с изпълнението и функционирането на настоящото споразумение.

2. По-специално договарящите се страни:

3. В рамките на настоящото споразумение всяка от договарящите страни може да представи предложения за разширяване на обхвата на сътрудничеството им в областта на пазара на виното, като отчита натрупания опит по прилагането му.

4. Решенията, взети по смисъла на параграф 2, буква а), имат задължителна сила за страните, които са длъжни да предприемат необходимите мерки за изпълнението на взетите решения.

ДЯЛ IV

ОБЩИ РАЗПОРЕДБИ

Член 15

Транзит — малки количества

Настоящото споразумение не се прилага за вината, които:

Член 16

Териториално приложение

Настоящото споразумение се прилага от една страна за териториите, за които се прилага Договорът за създаване на Европейската общност и при условията, предвидени в този договор, и от друга страна, за територията на Република Хърватска.

Член 17

Неизпълнение

1. Договарящите страни провеждат взаимни консултации, когато едната от тях счете, че другата не е изпълнила свое задължение, произтичащо от настоящото споразумение.

2. Договарящата страна, която отправя искане за провеждане на консултации, съобщава на другата страна всичката информация, необходима за задълбочено проучване на разглеждания случай.

3. Когато всяко закъснение може да застраши човешкото здраве или да намали ефективността на мерките за борба с финансовите измами, могат да се предприемат подходящи временни охранителни мерки без предварителни консултации, при условие че бъдат започнати консултации непосредствено след предприемането на тези мерки.

4. Ако в края на консултациите, предвидени в параграфи 1 и 3, договарящите страни не постигнат споразумение, страната, която е поискала консултациите или е постановила мерките по параграф 3, може да предприеме подходящи предпазни мерки по начин, който позволява правилно да се приложи настоящото споразумение.

Член 18

Предлагане на пазара на предварително налични количества

1. Вина, които към момента на влизане в сила на настоящото споразумение са били произведени, приготвени, описани и представени в съответствие с националните закони и подзаконови нормативни актове на страните, но са забранени от настоящото споразумение, могат да бъдат пуснати в продажба до изчерпване на наличните количества.

2. С изключение на случаите, когато договарящите страни са приели разпоредби с противоположен смисъл, вината, които са били произведени, приготвени, описани и представени в съответствие с настоящото споразумение, но чието производство, приготовление, описание и представяне престават да съответстват на Споразумението след промяна в последното, могат да продължат да бъдат предлагани на пазара до изчерпване на наличните количества.

Протокол към Споразумението между Европейската общност и Република Хърватска за взаимното признаване, защита и контрол на наименованията на вина

ДОГОВАРЯЩИТЕ СЕ СТРАНИ СЕ СПОРАЗУМЯВАТ ЗА СЛЕДНОТО:

Cъгласно член 15, буква б) от споразумението, за малки се считат следните количества вино:

Случаят на освобождаване, предвиден в точка 1, не може да се съчетава с един или няколко от случаите на освобождаване по точка 2.

22001A1227(09)



ДОПЪЛНИТЕЛЕН ПРОТОКОЛ

за адаптиране на търговските аспекти на Споразумението за стабилизиране и асоцииране между Европейските общности и техните държави-членки от една страна, и Република Хърватска от друга страна, за да се вземат предвид резултатите от преговорите между страните относно определянето на взаимни преференциални отстъпки за някои вина, взаимното признаване, защита и контрол на наименованията на вината, както и взаимното признаване, защита и контрол на наименованията на спиртните и ароматизирани напитки

ЕВРОПЕЙСКАТА ОБЩНОСТ, оттук нататък наричана „Общността“,

от една страна, и

РЕПУБЛИКА ХЪРВАТСКА, оттук нататък наричана „Хърватия“,

от друга страна,

оттук нататък наричани „договарящите се страни“,

КАТО ИМАТ ПРЕДВИД, че Споразумението за стабилизиране и асоцииране между Европейските общности и техните държави-членки от една страна, и Република Хърватска от друга страна, беше парафирано в Брюксел на 14 май 2001 г. и подписано в Люксембург на 29 октомври 2001 г.,

КАТО ИМАТ ПРЕДВИД, че член 27, параграф 4 от Споразумението за стабилизиране и асоцииране гласи, че предстои да бъде договорено споразумение за вината и спиртните напитки,

КАТО ИМАТ ПРЕДВИД, че едно временно споразумение ще осигури развитието на търговски връзки чрез установяване на договорни отношения и ще позволи прилагането, възможно най-скоро, на разпоредбите на Споразумението за стабилизиране и асоцииране, отнасящи се до търговията и съпътстващите мерки. Такова временно споразумение беше парафирано на 10 юли 2001 г. и подписано на 29 октомври 2001 г., и следва да бъде прилагано от 1 януари 2002 г. Член 14, параграф 4 от Временното споразумение подновява поетия ангажимент за приемане на отделен протокол относно вината и спиртните напитки,

КАТО ИМАТ ПРЕДВИД, че на тази основа започнаха и завършиха преговорите между страните,

КАТО ИМАТ ПРЕДВИД, че за да се осигури цялостното единство на общия процес на стабилизиране, следва да се интегрира Споразумението за вината и спиртните напитки в рамките на Споразумението за стабилизиране и асоцииране под формата на протокол,

КАТО ИМАТ ПРЕДВИД, че настоящият протокол за вината и спиртните напитки следва да влезе в сила на същата дата както и Споразумението за стабилизиране и асоцииране,

КАТО ИМАТ ПРЕДВИД, че за тази цел е необходимо да се приложат възможно най-скоро разпоредбите на настоящия протокол,

КАТО ЖЕЛАЯТ да подобрят условията за предлагане на вината, спиртните напитки и ароматизираните напитки на техните пазари в съответствие с принципите за качество, взаимен интерес и реципрочност,

КАТО ОТЧИТАТ интереса на двете договарящи се страни за взаимна защита и контрол на наименованията на вината и наименованията на спиртните и ароматизирани напитки,

СЕ СПОРАЗУМЯХА ЗА СЛЕДНОТО:

Член 1

Настоящият протокол включва следните елементи:

Списъците, посочени в член 5 от споразумението, упоменато в точка 2 и в член 5 от споразумението, упоменато в точка 3, се установяват на по-късен етап и се одобряват съгласно процедурата, предвидена съответно в членове 13 и 14 от тези споразумения.

Член 2

Настоящият протокол и приложенията към него са неразделна част от Споразумението за стабилизиране и асоцииране.

Член 3

Настоящият протокол се одобрява от Общността и от Република Хърватска, в съответствие със собствените им процедури. Договарящите се страни предприемат необходимите мерки за неговото прилагане.

Договарящите се страни се нотифицират взаимно за изпълнението на съответните процедури, посочени в предходния параграф.

Член 4

Настоящият протокол влиза в сила на същата дата, както и Споразумението за стабилизиране и асоцииране.

Член 5

Настоящият протокол е съставен в два екземпляра на всеки от официалните езици на договарящите се страни, като всички текстове са еднакво автентични.

Hecho en Zagreb, el siete de diciembre del dos mil uno.

Udfærdiget i Zagreb den syvende december to tusind og en.

Geschehen zu Zagreb am siebten Dezember zweitausendundeins.

Έγινε στο Ζάγκρεμπ, στις εφτά Δεκεμβρίου δύο χιλιάδες ένα.

Done at Zagreb on the seventh day of December in the year two thousand and one.

Fait à Zagreb, le sept décembre deux mille un.

Fatto a Zagabria, addì sette dicembre duemilauno.

Gedaan te Zagreb, de zevende december tweeduizendeneen.

Feito em Zagrebe, em sete de Dezembro de dois mil e um.

Tehty Zagrebissa seitsemäntenä päivänä joulukuuta vuonna kaksituhattayksi.

Som skedde i Zagreb den sjunde december tjugohundraett.

Sastavljeno u Zagrebu dana sedmog prosinca dvijetisucé i prve godine.

Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar